Ir-ritratti mill-passat ħafna drabi ma jkunux bil-kulur u jkunu jidhru li antiki. Dan jagħtihom dik il-bixra ta' irrealtà, tisħajjel li hija dinja tal-ħolm, ivvintata, u ssibha diffiċli timmaġina li huma xeni ta' veru. F'din il-paġna li għadni kemm rajt, qabdu numru ta' ritratti antiki ta' personaġġi storiċi u oħrajn ta' nies ordinarji li kienu jgħixu fiż-"żminijiet il-griżi", irtokkawhom u tawhom il-kulur b'mod li jidhru qishom inġibdu issa fl-era diġitali. Tirrealizza f'daqqa waħda kemm dawn mhux karattri fittizji imma nies tad-demm u l-laħam eżatt bħalna. Tara eżatt kif fil-fatt kienu jidhru dawk ix-xenarji mfaħħma li s-soltu naraw fir-ritratti u l-films l-antiki. Pereżempju dan Charlie Chaplin, fl-1916 meta kellu 27 sena: New York, fl-1900: Affaxxinanti. Biex tittawwal fid-dinja tal-passat bil-kulur, grazzi għas-sit Distractify, tista' tagħfas hawn .